Četrtek, 26.3.2020

Dragi pevci in pevke OTROŠKEGA PEVSKEGA ZBORA ŠKRATKI!

Lepo pozdravljeni. Upam, da ste dobro. Verjamem, da ste se s pomočjo vaših pridnih učiteljic že pridno marsikaj naučili v teh dveh tednih dela na daljavo. Danes bomo začeli tudi z delom pri pevskem zboru, saj verjamem, da skupaj zmoremo tudi to.

Način dela vam bom sproti sporočala. Kaže da bo tole učenje na daljavo trajalo kar nekaj časa, zato se bomo kar lotili dela. Začenjamo torej PEVSKI ZBOR NA DALJAVO. Verjamem, da bo tole vaše petje počasi korak za korakom pregnalo KORONČKE iz naših krajev.

1. **DIHALNE VAJE:**

-DUHANJE ROŽICE: 3 KRAT (Primeš rožico, vdihneš skozi nos, izdihuješ glas S dokler ne porabiš zraka.

-KUŽEK: 1 KRAT + 1 KRAT (Z odprtimi usti hitro predihavaš zrak kot kužek. Nato narediš isto vajo z zaprtimi usti, dihaš skozi nos.)

-PIŠTOLCA: 2 KRAT (Obe roki dvigneš nad sabo in vdihneš ter zadržiš sapo. Med tem migaš s trebuščkom ven in noter. Ko začutiš, da ne moreš več držati sape, jo počasi začneš spuščati na S in obenem spuščaš dol tudi obe roki. Zaključiš, ko si spustil ven ves zrak.)

1. **UPEVALNE VAJE:**

-PETI V TERCAH NI TEŽKO (Melodijo poznate, pojete jo vedno višje. Ko pridete do visokega tona, se obrnete in jo pojete vedno nižje.)

-PO STOPNIČKAH GOR, PO STOPNIČKAH DOL (Melodijo poznate, pojete jo vedno višje. Ko pridete do visokega tona, se obrnete in jo pojete vedno nižje.)

1. **OGLED IN POSLUŠANJE POSNETKA NA SPODNJI POVEZAVI:**
2. Samo poslušaš in gledaš.
3. Poslušaš, gledaš in narediš iste gibe kot otroci na posnetku.
4. Poslušaš, POJEŠ in DELAŠ ISTE GIBE.
5. Poješ NA PAMET. Zavrtiš si posnetek, nič ne gledaš na ekran, zraven poješ in se gibaš.
6. Zdaj pokličeš zraven nekoga od družinskih članov in mu predstaviš 4. točko (OB GLASBENI SPREMLJAVI MU ZAPOJEŠ IN ZAMIGAŠ PEMICO Muca na klavir igra).

<https://www.youtube.com/watch?v=I8veghFmNoo>

OPOMBA:

Povezava je aktivna, ko se postaviš na povezavo in klikneš tipko Ctrl in levi klik na miški.

Tole bo za danes vse, se beremo naslednji teden.

Izkoristite čas za crkljanje s svojimi najdražjimi, bodite veseli in ostanite zdravi.

Za konec vam pošiljam eno lepo pesmico, ki jo lahko zapojete svojim mamicam, ki so včeraj praznovale.

<https://www.youtube.com/watch?v=wnu8UQ1l2yQ>

Lp, učiteljica Nataša